CAFÉ RAAMATTU SPECIAL Anteeksiantamuksen voima
Tervetuloa Café Raamattuun!
Tapaamme tunnettuja kristittyjä Jumalan antamissa tehtävissä.
Voiko sota loppua, kun ihmiset oppivat tuntemaan -
Jeesuksen Kristuksen henkilökohtaisena Vapahtajanaan?
Siitä keskustelemme tänään vieraani, Johan Candelinin, kanssa.
Tervetuloa ohjelmaan! Kiitos!
Olet rovasti ja sinulla on kaksi järjestöä, joista toinen on -
Marttyyrikirkon ystävät, jonka perustaja ja puheenjohtaja olet.
Olet mukana myös järjestössä nimeltä First step forum.
Voitko kertoa näistä järjestöistä? Aloitamme First step forumista.
Iloitsen, että sain vierailla sadassa maassa, kun olin mukana -
Maailman evankelisessa allianssissa ja tavata kristittyjä.
Totesin, että kristityt eivät voineet vaikuttaa yhteiskunnassa -
siinä määrin kuin heidän tulisi, eikä ongelmien ratkaisuissa.
Herätyskristillisyydessä on suuntaus eristäytyä maailmasta.
Meidän tulisi olla keskellä pahaa maailmaa -
hyvän sanoman kanssa.
First step forum on kohtauspaikka ilman rakennuksia.
Kiinalaisen sananlaskun mukaan tuhannen peninkulman matka alkaa -
ensimmäisestä askeleesta. Otamme askeleen konfliktien estämiseksi.
Siellä on suurlähettiläitä, entisiä pääministereitä, kansanedustajia, -
Obaman neuvonantaja jne.
Teemme työtä koko ajan salaa.
Toinen järjestö, jossa työskentelet on Marttyyrikirkon ystävät.
Se on suomenruotsalainen järjestö. Voisitko kertoa siitä hiukan.
Se alkoi 1982, kun ortodoksisen kirkon johtaja Neuvostoliitosta -
oli vierailulla Suomessa, ja eräs ortodoksipappi oli vankilassa.
Kirjoitimme Kotimaa-lehteen kirjeen ja pyysimme rukoilemaan -
Klebjakonin puolesta, mutta sen katsottiin häiritsevän Suomen ja -
Neuvostoliiton hyviä suhteita, eikä sitä vastaanotettu.
Järjestön kirjeen he vastaan- ottaisivat. Silloin perustimme sen.
Ongelmakin voi johtaa siunaukseen.
Ihmiset voivat saada lisää tietoa näistä järjestöistä ja työstäsi, -
lähettämällä viestin: candelin@kolumbus.fi
Tänään puhumme hyvin mielenkiintoisesta aiheesta.
Matkustelet paljon ja viime aikoina olet ollut Kolumbiassa.
Kuten mainitsin ohjelman alussa, kokonainen sota on loppunut, -
koska ihmiset kohtasivat Jeesuksen.
Kertoisitko tästä.
Asia sai alkunsa kauan sitten.
Nelivuotias poika Minneapoliksessa, USA:ssa sai väärän kirjan isältään.
Isä osti kirjan, jossa oli kauniita kuvia Kolumbiasta, ja -
antoi sen pojalleen, mutta kirja käsitteli intiaanien asemaa.
Kuvissa oli juopuneita miehiä, pahoinpideltyjä naisia, kurjuutta.
Nelivuotias kysyi isältään, miksi näiden asiat olivat niin huonosti?
Isä sanoi: Kukaan ei rakasta heitä. Nelivuotias sanoi silloin isälleen: -
"Sinä rakastat heitä." Isän oli vaikea vastata.
Poika kysyi, miksei kukaan mene sinne -
kertomaan Jeesuksesta. Isä sanoi, että siihen pitää olla kutsumus.
Silloin poika polvistuu isän jalkojen juureen ja sanoo: -
"Jumala, sinä kutsuit minut, kutsu myös isäni, niin lähdemme yhdessä."
Neljän vuoden päästä perhe myy kaiken ja muuttaa Kolumbiaan.
Isä ja poika tekevät lähetystyötä. Isä tekee työtä intiaanien parissa.
Hän näkee monen tulevan uskoon. Kuoltuaan hänet haudattiin -
ensimmäisenä valkoihoisena korkealle vuorelle, -
kiitollisuuden osoituksena hänelle.
Poika kasvoi, opetteli lentämään ja rukoili rauhaa maalle.
Muutama vuosi sitten hän ajoi FARC-sissien alueelle, -
joka saa tukea Kuubasta ja malli siihen tulee Pohjois-Koreasta.
Kristillisyyttä vihataan, kirkkoja poltetaan ja pastoreita tapetaan.
220 000 ihmistä on kuollut näissä konflikteissa, -
joissa myös muut ryhmät ja huumeet ovat olleet mukana.
Hän antoi vangita itsensä ja istui viisi kuukautta sidottuna puuhun.
Hän puhui hyvää niille, jotka häntä sylkivät ja kohtelivat huonosti.
Viiden kuukauden päästä hänet vapautettiin, -
mutta hän tuli viidesti takaisin.
Sitten häntä pyydettiin kertomaan sydämen muutoksesta.
Armeijan käytyään hän alkoi tehdä Kolumbiassa rauhan työtä.
Hän pudotti helikopterista alas -
pienten laskuvarjojen mukana miljoona Uutta testamenttia, ja -
1,2 miljoonaa Wurmbrandtin kirjaa Kidutettu Kristuksen tähden.
Silloin alkoi tapahtua 20 000 - 30 000 sissin joukossa.
Seuraava askel oli, että hän pyysi armeijan radioasemaa käyttöönsä.
Hän sai kahdeksan radioasemaa ja lähetti FARC:lle joka päivä -
rakkauden sanomaa tunnin ajan.
Havannassa alkoivat kolme ja puoli vuotta sitten rauhanneuvottelut.
Eräänä päivänä Russell Stendal sai tekstiviestin joltakin, joka -
väitti edustavansa FARC:ia. Häntä kysyttiin neuvonantajaksi Kuubaan -
koska häneen luotettiin, radio- ohjelmiensa ja elämänsä vuoksi.
Ollakseen varma asiasta hän kysyy tämän anopin nimeä.
Hän sai oikean vastauksen ja tiesi, että kyseessä oli FARC:in johtaja.
Hän sai luvan Obamalta ja Kolumbian presidentiltä Raúl Castrolta lähteä.
Hän osti purjeveneen USA:ssa ja purjehti Havannan satamaan.
Sinne hän kutsui valtuuskunnat, koska se oli ainoa paikka, jonne -
rauhanneuvottelijat hallituksesta ja FARC:sta saivat tulla.
Laivassa he söivät päivällistä ja polttelivat kuubalaista sikaria.
Sitten hän kertoo, kuinka Jumala muuttaa sydämet, ja sanoo heille: -
"On turhaa ajatella, että toinen on tehnyt väärin, -
kaikki olemme syntisiä."
Sanoma alkaa vaikuttaa ja eräänä iltana FARC:in johtaja, ja -
ja hallituksen kenraalit pyysivät anteeksi syntejään.
He pyysivät anteeksi myös toisiltaan.
Sen jälkeen alettiin neuvotella ja pian kirjoitettiin rauhansopimus.
Tämä on tärkein diplomaattinen menestys tällä vuosituhannella.
Nämä sissijohtajat ja kenraalit, kohtasivat toisensa, -
ja oli vielä sotatilanne käynnissä?
Kyllä. Tosin paikoitellen oli myös tulitaukoja, ja kaikki tiesivät, -
että FARC oli useita kertoja uhannut uudella sodalla.
Oltiin käyty rauhanneuvotteluja, mutta anteeksiannon ulottuvuus -
tuli mukaan vasta kristillisen sanoman myötä.
Anteeksiannon sanoman täytyy olla mukana, sekä mahdollisuus tavata -
toisiaan pöytäkirjan ulkopuolella.
Ja, että kolmas osapuoli on läsnä, johon molemmat luottavat.
Vaikka Russell konsultoi FARC:ia, olivat kenraalit niin otettuja, -
että he ehdottivat Russellille Nobelin rauhanpalkintoa, -
joka annettiin presidentille.
Tämä osoittaa, että olet saanut vastustajat puolellesi.
FARC-johtajat sanoivat, kun tapasin heitä Bogotassa, -
että ilman Russellia ja kristillistä sanomaa, ei siellä olisi nyt rauhaa.
He unelmoivat nyt lähetystyöstä. FARC:in lähetystössä oli 30 ja -
politbyroossa kuusi henkilöä, joista viisi on tullut uskoon.
Johtaja, Ivan Shanzes, unelmoi tulla evankelistaksi, kun hän -
pääsee vankilasta, ja haluaa mennä kyliin, joissa on tapettu ihmisiä.
Hän haluaa antaa taloudellista tukea omaisille ja pyytää anteeksi.
Hän on entinen marxilais- leninistinen sissijohtaja.
Nämä henkilöt näkevät kristinuskon olevan suurin syy rauhaan?
Sekä hallituksen kenraalit, että FARC sanovat, että -
ilman evankeliumia ei olisi tänään rauhaa Kolumbiassa.
FARC:in johtajien mukaan oli ihmeellistä se, -
etteivät puheet olleet ratkaisevia vaan se rakkaus, -
millä hän kohtasi nämä ihmiset, joita väestö vihasi murhien tähden.
Hän osoitti niin suurta rakkautta ja myötätuntoa heitä kohtaan, -
että he avautuivat Sanalle ja Sana muutti heidät.
Mielenkiintoista on, että Jumala paransi monia tässä yhteydessä.
Kun joku on Jumalan tahdossa ja noudattaa hänen suunnitelmaansa, -
ja uskoo Kirjoituksiin, silloin Jumala vahvistaa Sanansa ihmeillä.
Se alkoi, kun Russellin mukana oli yli 90-vuotias lähetystyöntekijä, -
kun he tapasivat FARC-johtajat ja heidän vaimonsa Havannassa.
Silloin Russellin ystävä näki ensimmäisen kerran, -
että FARC:in johtajan vaimo ei voinut nousta jalalleen, koska -
jalka oli haavoittunut sodassa.
Russ rukoili salaa jalan puolesta.
Kun nainen nousi ylös, oli jalka täysin parantunut.
FARC-johtajat kysyivät Russilta, mitä voimia hänellä oli.
Russ kertoi, ettei kyse ollut taikavoimista.
Russell kertoi Jeesuksesta ja hänen voimastaan tehdä ihmeitä.
Tämä herätti johtajan kiinnostuksen. - Varmaan myös muiden.
Jokainen ymmärtää tämän. Kun olimme siellä, yksi kenraaleista antoi -
palkinnon Russellille ja yksi kenraali kiitti häntä, koska -
hän oli rukoillut hänen ystävänsä puolesta ja syöpä oli hävinnyt.
Eräs kuubalainen tunnettu pianisti ja ateisti, kertoi, että -
Jeesus on parantanut hänen kätensä.
Hän ei voinut soittaa, koska kädet olivat jäykät, ja heidän rukoiltua -
sormet alkoivat toimia. Ateisti oli kiitollinen Jeesukselle.
Olet puhunut näiden ihmisten kanssa ja nähnyt muutoksen.
Monet ovat saaneet säilyttää henkensä, -
koska sota on päättymässä. Juuri tämän nauhoituksen aikana -
he ovat laskemassa aseitaan.
Mikä on se tärkein opetus sinulle koko tästä prosessista?
Esimerkiksi tämä lähetyssaarnaaja, joka ei ainoastaan mene, -
kun hän puhuu poikansa kanssa, vaan hän myös menee -
vaarallisiin tilanteisiin ja ottaa riskejä Kristuksen tähden.
Millaisen opetuksen näet tällaisessa tilanteessa?
"Sellaista riskiä en koskaan ota, etten ottaisi riskiä", sanoi -
Desmond Tutu. Se on hyvin sanottu.
Jeesuksen opetuslapsen täytyy ottaa riskejä. Muussa tapauksessa -
sulkeudumme laatikkoon, ja ajattelemme, että maailma on paha.
Silloin emme enää ole suolana yhteiskunnassa.
Jeesus sanoo, että jos suola menettää makunsa, se ei enää -
kelpaa mihinkään kuin pois heitettäväksi. Mitä se merkitsee?
Jeesus tarkoittaa, että peltoja viljeltäessä sato on parempi, -
kun käytetään suolaa. Lantakasaan siroteltiin suolaa, ettei se haise.
Kristinuskon ollessa yhteiskunnassa se nopeuttaa hyvän kasvua, -
mutta estää kaikkea sitä, mikä tulee tämän päivän lantakasasta, -
joka vaikuttaa huonolla tavalla.
Toiseksi, voi mennä pitkään. Russell teki työtä 32-vuotta, -
ennen kuin rauhansopimus allekirjoitettiin.
Hän päätti kulkea Jumalan valitseman tien, -
vaikkei näkisikään tuloksia elinaikanaan.
Uskon, että jos seuraamme Herraa ja hänen näkyään ja johdatustaan, -
emme aina näe tuloksia elämämme aikana, ettemme ylpistyisi, ja -
että Jumala saisi kaiken kunnian.
Ajattelen monia, jotka rukoilevat lastensa ja omaistensa puolesta.
Monet näkevät vasta taivaassa, sillä investoimme ikuisuuteen.
Meidän aikakäsityksemme on kutistunut nyt-hetkeen.
Jos Russell olisi antanut periksi, sota jatkuisi edelleen.
Kolmanneksi -
oli tärkeää, miten rakkaudellisesti ja kunnioittavasti sissejä kohdeltiin.
Kuten Ivan Markesh sanoo:
"Käsityksemme kristinuskosta, joka oli hyvin negatiivista, kumottiin."
Eilen keskustelin iranilaisen ajatollahin kanssa.
Olemme hyviä ystäviä ja tapaamme säännöllisesti.
Hän sanoi, että jos en olisi tullut auttamaan moskeijaa, -
jota vastaan kristityt hyökkäsivät, hän ei olisi tavannut minua.
He näkivät minussa jotain, mitä he eivät muissa nähneet.
Uskalla olla toisenlainen, kuten Jeesus haluaa meidän olevan.
Russ eli, niin kuin Jeesus opetti, ja he näkivät hänen rakkautensa.
Samalla hän vei heille evankeliumin ja Wurmbrandin kirjan, joka -
kertoo tunnetusta kristitystä pastorista, joka oli vangittuna ja -
hänen selviytymisestään vankilasta.
Hän jakoi kristillistä kirjallisuutta ja kylvi Sanaa -
samalla, kun hän eli Sanan mukaan.
Luonnollisesti. Hänen rakkautensa oli rajatonta, ilman ehtoja.
Se tavoitti heidän sydämensä.
Samalla hän kertoo, että teen sen, koska Jeesus muutti elämäni.
Voit lukea Jeesuksesta tästä kirjasta. Ei anneta valmista uskon muottia, -
mutta se ei tarkoita, että sinä olet väärässä ja minä oikeassa.
Länsimaissa lyömme toisiamme raamatunlauseilla.
Meidän herätyskristittyjenkin -
täytyy rakastaa niitä, joiden -
raamatullinen ja eettinen näkemys on erilainen kuin omamme.
Sinulle se on varmasti minua hurskaampana -
helpompaa. Vitsailen vain.
Se oli todella vitsi. Kun teet työtä First Step Forumissa, -
silloin olet paljon vuoropuhelussa, kuuntelet ja pidät puheita jne.
Mielenkiintoista on, ettei tämä ole ristiriidassa Jeesuksen Kristuksen -
rakkauden sanoman kanssa.
Tämä julistus aloitetaan neuvotteluilla.
Ei aloiteta kertomalla, mitä Raamattu sanoo niistä, jotka -
eivät usko Jeesukseen, vaan tehdään hyvää, autetaan jne.
Silloin rakennetaan silta.
Jos ei ole viestinnän siltaa, emme voi viedä ristin sanomaa.
Silta rakennetaan rakkauden teoilla. Jeesus teki juuri näin.
Hänen työnsä ja tehtävänsä voidaan jakaa kolmeen osaan.
Hän osoitti Jumalan valtakuntaa kaikille, ja julisti sitä -
kaikille kiinnostuneille. Hän kutsui Jumalan valtakuntaan.
Hän näyttää, julistaa ja kutsuu. Näin tehdään First step forumissa.
Kristittyjen tulee näyttää Jumalan valtakuntaa niille, jotka eivät -
vielä ole kuulleet, niin että he Ihmettelevät, miksi hän näin tekee?
Silloin voidaan julistaa. Protestantit keskittyvät julistamiseen niin, -
etteivät tavoita ihmisiä, koska emme demonstroi Jumalan valtakuntaa.
Miten näet oman osuutesi ja First step forumin osuuden, esimerkiksi -
tässä ihmeellisessä kertomuksessa, mitä Jumala on tehnyt?
Missä vaiheessa sinä tulet mukaan?
Täytyy ottaa huomioon heidän tarpeensa ja lähtökohtansa.
Tavatessani ensimmäisen kerran FARC:in, -
he halusivat yhteyden Obamaan. Jäsentemme avulla pystyimme siihen.
Silloin he tarvitsivat sitä.
Nyt ne, jotka tulivat uskoon, tarvitsevat raamatunopetusta.
Heidät on aivopesty marxilais- leninistisellä maailmankuvalla.
Koska Jeesus on heidän sydämissään, -
he tarvitsevat muutosprosessin, ja se kestää kauan.
He perustavat nyt poliittisen puolueen, koska rauhanprosessiin -
sisältyi, että he pääsevät eduskuntaan ilman vaaleja.
He tarvitsivat neuvoja demokraattisen puolueen perustamiseen -
ja siihen he saivat apua Norjasta.
On kyse siitä, mitä he tarvitsevat.
Kuuntelemme heitä nöyrästi ja vastaamme heidän tarpeisiinsa.
Tietysti avustamme heitä tavoilla, jotka ovat heille merkityksellisiä.
Tänään he laskevat aseensa, mutta mikä on tärkeää jatkossa, -
kun he rakentavat uutta?
Anteeksianto on jatkuvat prosessi.
Useimmat perheet ovat menettäneet jonkun omaisen, -
ja se on jättänyt syvät haavat. Jeesuksen kohdanneet -
haluavat mennä polvillaan pyytämään anteeksi kyliin sitä, -
että ovat tappaneet siellä ihmisiä.
Ivan Markesh kertoo, että heidän tullessa ensimmäiseen kylään, -
asukkaat olivat pukeutuneet pitkiin valkoisiin vaatteisiin, -
joissa luki: "Olemme uhreja, annamme teille anteeksi."
Sitten he halaavat toisiaan, itkevät ja syövät yhdessä.
Prosessi on vasta alkanut ja voi viedä ainakin kymmenen vuotta.
Katkeruus on syvällä, ja se täytyy saada pois anteeksiannon kautta.
He ovat valmiita menemään jokaisen luo, jonka omainen on tapettu, -
ja pyytävät anteeksi heiltä.
Ajatella, mikä sanoma tässä on myös meitä varten, -
vaikka meillä ei ole sotaa täällä.
Siellä he antavat anteeksi veljen, isän tai pojan surmaajalle.
Mutta Suomessa ja muissa Pohjoismaissa on myös katkeruutta.
Anteeksianto on voimallinen ase, mutta se maksaa myös jotain.
Se maksaa elämän eräälle, jonka molemmat tunnemme.
Se on ase, jota käytetään liian vähän kansainvälisissä kriiseissä.
Päivittäin kuolee tuhansittain ihmisiä, -
koska johtajat eivät anna anteeksi toisilleen.
Anteeksianto on avain parempaan huomiseen meille ja koko maailmalle.
Anteeksianto nähdään heikkouden osoituksena, -
ettei siinä ole voimaa, ja se on heikkoja varten.
Meidän on oltava kovia ja fiksuja.
Kun ymmärtää, että Jumala on Pyhä, silloin ymmärtää, mitä -
anteeksianto merkitsee. Hän on Pyhä Jumala, joka vihaa syntiä.
Hän vihaa sitä, mitä olen tehnyt, mutta Hän rakastaa syntistä.
Se on todellista anteeksiantoa.
Jos meidät tuomittaisiin kuolemaan, pyytäisimme armahdusta.
Kun tuomari armahtaa meidät, ymmärrämme, mitä anteeksianto on.
Emme ainoastaan kuolisi, vaan joutuisimme ikuiseen kadotukseen, -
jos emme pyydä anteeksi Jumalalta.
Täytyy ensin ymmärtää seuraukset, miksi on pyydettävä anteeksi.
Silloin armo tulee armoksi.
Kiitos Johan Candelin!
Toivotan Jumalan runsasta siunausta työhösi!
Toivotaan, että monet sodat loppuvat Jeesuksen sanoman kautta!
Jos joku haluaa tutustua työhösi Marttyyrikirkon ystävissä -
tai First step forumissa, -
joka ehkäisee konflikteja, -
voit kirjoittaa sähköpostiin candelin@kolumbus.fi
Rakkaat ystävät, kiitos, että seurasitte ohjelmaamme!
Toivotan teille Jumalan runsasta siunausta -
ja elämää anteeksiannossa, joka tekee lopun jopa sodista!
Suomennos: Anneli Olin